stanford-oval/wikipedia huggingface dataset:
วิกฤตการณ์การเมืองไทย พ.ศ. 2548–2549
ลำดับเหตุการณ์ > รัฐประหาร พ.ศ. 2549

การประท้วงขับ พันตำรวจโท ดร. ทักษิณ ชินวัตร สิ้นสุดลง ในวันอังคารที่ 19 กันยายน 2549 หลังรัฐประหารในประเทศไทย พ.ศ. 2549 ก่อนจะมีการชุมนุมอย่างยืดเยื้อของกลุ่มพันธมิตรฯและเครือข่าย โดยนาย สนธิ ลิ้มทองกุล ประกาศยุติการชุมนุมทันที ทั้งที่ได้มีการนัดหมายกันในวันพุธที่ 20 กันยายน 2549 เวลา 15.00 น. ที่บริเวณลานพระรูป เนื่องจากมีการทำรัฐประหารเป็นที่เรียบร้อยแล้วและอาจจะเป็นการไม่ปลอดภัย
การเคลื่อนไหวของสังคมออนไลน์

thaksingetout.org การรณรงค์ให้เจ้าของเว็บไซต์ร่วมแสดงจุดยืนในการขับ โดยคาดแถบข้อความว่า "Thaksin Get Out"
มีการถ่ายถอดเสียงการชุมนุมขับผ่านทางเว็บไซต์ต่าง ๆ เช่น สถานีวิทยุประชาชน 92.25 Mhz หรือ fm9225.net, สถานีวิทยุผู้จัดการ (คลื่นยามเฝ้าแผ่นดิน) 97.75 Mhz หรือ managerradio และมีการถ่ายถอดเสียงการต่อต้านการชุมนุมขับและให้กำลังใจโดย FM 94.25 คลื่นคนรักชาติ
มีการรณรงค์ต่อต้านการแสดงความเห็นลักษณะสนับสนุนรัฐบาล ซึ่งเกิดขึ้นในเวบบอร์ดยอดนิยมพันทิป.คอม ห้องการเมืองที่ใช้ชื่อว่าราชดำเนิน โดยกลุ่มสมาชิกราชดำเนินกลุ่มหนึ่ง มีจำนวนกว่า 300 คน ได้จัดตั้งเวบบอร์ดขึ้นมาใหม่เป็นเวทีพูดคุยแทนห้องราชดำเนิน โดยใช้ชื่อว่า ขบวนการเสรีไทยในเวบบอร์ด ในทางกลับกัน ก็มีกลุ่มสมาชิกราชดำเนินอีกกลุ่มที่คัดค้านการต่อต้านและให้กำลังใจโดยใช้ชื่อกลุ่มว่าชื่อกลุ่ม รักเมืองไทย-ให้กำลังใจนายก มีสมาชิกร่วมให้กำลังใจเป็นจำนวนประมาณกว่า 1,500 คน และอีกกลุ่มที่ต่อต้านการขับนี้ที่ชื่อกลุ่ม ฅนผ่านฟ้ารักษาประชาธิปไตย เน้นตรวจสอบสื่อ สมาชิกประมาณ 300 คน มีแกนนำบางคนมาจากกลุ่มรักเมืองไทยฯ
ในช่วงก่อนวันเสาร์อาทิตย์ที่ 29-30 สิงหาคม 2549 ได้มีเหตุการณ์วิพากษ์วิจารณ์อย่างรุนแรงในเว็บบอร์ดพันทิป.คอม เกี่ยวเนื่องกับกรณีคดี กกต. ปฏิบัติหน้าที่มิชอบ และการสนับสนุนให้ทั้งทักษิณและกกต. ให้ทำงานต่อ ทำให้เว็บบอร์ดต้องปิดตัวชั่วคราวระหว่างวันสุดสัปดาห์ 2 วันเพื่อหลีกเลี่ยงปัญหาการขัดแย้งและกระทู้ที่หมิ่น / ละเมิดอำนาจศาล และเปิดทำการใหม่ตามปรกติในวันจันทร์ที่ 31 สิงหาคม
เว็บไซต์ เครือข่ายประชาสังคมหยุดระบอบทักษิณ ได้มีการเชื้อเชิญให้ติดแผ่นป้ายต่อต้าน เพื่อเป็นการแสดงจุดยืนโดยสันติวิธี
เว็บไซต์ รายการโทรทัศน์ออนไลน์ของ The Reporter ได้จัดรายการโทรทัศน์ผ่านทางอินเทอร์เน็ตและเคเบิล โดยมีโครงการเริ่มต้นที่ UBC9 (TATV-โทรทัศน์เพื่อการท่องเที่ยวทาง UBC) แต่ต่อมาอ้างว่ามีความขัดข้องทางเทคนิค แล้วย้ายมาจัดทางอินเทอร์เน็ตแทนที่นี่แทน รายการที่ได้รับการประชาสัมพันธ์และได้รับความนิยมเป็นอย่างมาก จัดโดย นายสมัคร สุนทรเวช และนายดุสิต ศิริวรรณ อดีต รัฐมนตรีประจำสำนักนายกรัฐมนตรี เนื้อหาเป็นการสนทนาปัญหาบ้านเมืองในแนวทางสนับสนุนและต่อต้าน เนื่องจากกลุ่มนี้เชื่อว่าส่วนใหญ่บิดเบือนและให้ร้ายต่อ พ.ต.ท. ทักษิณ
วันที่ 19 กันยายน 2549 เกิดการรัฐประหาร เว็บไซต์ที่สนับสนุนทักษิณ ถูกปิดกั้นทั้งหมด รวมทั้งสถานีโทรทัศน์ MV1 และเว็บไซต์ของพรรคไทยรักไทย และได้มีการออกคำสั่งคณะปฏิรูปฯ ฉบับที่ 5/2549 เรื่อง ให้กระทรวง ICT ควบคุมการเผยแพร่ข้อมูลข่าวสาร
การคุกคามสื่อระหว่างเหตุการณ์

ได้มีบางส่วนของกลุ่มคาราวานคนจนมาชุมนุมบริเวณด้านหน้าของสำนักงานหนังสือพิมพ์คมชัดลึก ในเครือเนชั่น มัลติมีเดีย กรุ๊ป เนื่องจากมีการตีพิมพ์ข่าวไม่เหมาะสม เกี่ยวกับการให้สัมภาษณ์ของนายสนธิ ลิ้มทองกุล ซึ่งหมิ่นเบื้องสูง โดยอ้างอิงถึงคลิปวิดีโอการให้สัมภาษณ์ จากการออกมาปฏิเสธของหนังสือพิมพ์คมชัดลึก จึงทำให้เหตุการณ์บานปลายออกไปจนถึงขั้นมีเหตุการณ์ชุลมุน และในเวลาต่อมาไม่นาน ได้มีกลุ่มขบวนรถมอเตอร์ไซด์หลายร้อยคันไปชุมนุมที่บ้านพระอาทิตย์ สำนักงานหนังสือพิมพ์ผู้จัดการในวันเดียวกัน แต่การชุลมุนก็จบลงอย่างรวดเร็วในระยะเวลาอันสั้นโดยไม่มีเหตุการณ์รุนแรงแต่อย่างใด
กลุ่มที่มีความเห็นตรงข้ามกับการชุมนุม > กลุ่มที่ชื่นชอบ พ.ต.ท.ดร.ทักษิณ ชินวัตร

กลุ่มผู้ชุมนุมกลุ่มนี้ และกลุ่มอื่น ๆ ที่สนับสนุนแนวทางการดำเนินการทางการเมือง ตามแนวทางประชาธิปไตย แบบที่ พ.ต.ท.ดร.ทักษิณ ชินวัตร ได้กระทำไป และเชื่อว่าการเลือกตั้งเป็นการแก้ปัญหาความขัดแย้งที่ดีที่สุด มีหลายกลุ่มเช่นกัน เช่น กลุ่มผู้มาให้กำลังใจมอบดอกกุหลาบแดงให้ในหลายวาระ รวมทั้งการรวมพลปราศรัยครั้งใหญ่ที่สนามหลวงในวันที่ 24 มีนาคม พ.ศ. 2549
กลุ่มผู้สนับสนุน พ.ต.ท.ทักษิณ เช่น
รองศาสตราจารย์สุนีย์ สินธุเดชะ (อาจารย์แม่) อธิการบดีมหาวิทยาลัยรัตนบัณฑิต
พ.ต.ท. สำเนียง ลือเจียงคำ
กลุ่มชาวบ้านจากจังหวัดในภาคเหนือบางส่วน
คลื่นวิทยุ Wisdom Radio FM 105 Mhz, FM.94.25 Mhz โดยเฉพาะช่วง รายการ "เปิดแฟ้มความคิด" โดย นายมังกรดำ หรือนาย ธรชัย ศักดิ์มังกร และปกภูมิ เดชดีหนูแก้ว ซึ่งต่อมาได้ถูกปิดรายการลงหลังจากมีกรณีหมิ่นศาล
รศ.ดร. พิชิต ลิขิตกิจสมบูรณ์ คณะรัฐศาสตร์ มหาวิทยาลัยธรรมศาสตร์ รองผู้อำนวยการศูนย์ศึกษาเอเปค (ฝ่ายสัมมนาและเผยแพร่) เจ้าของแนวความคิด "ไม่เลือกทักษิณ หรือจะเลือกทุนนิยมล้าหลัง?"
นาย เทพพนม ศิริวิทยารักษ์ ประธานสมัชชาภาคอีสานพิทักษ์รัฐธรรมนูญ และในฐานะแกนนำ ผู้ประสานนำตัว 16 ผู้สนับสนุนคณะกรรมการการเลือกตั้ง ในกรณีเข้าข่ายละเมิดอำนาจศาล
นายมงคล เสมอภาพ แกนนำ กลุ่มรักสันติสามัคคีเพื่อประชาธิปไตย ราว 100 คน เป็นกลุ่มที่จะชุมนุมให้กำลังใจกับ พ.ต.ท.ทักษิณ ทุกวันตามสถานที่สำคัญทั่วกรุงเทพมหานคร
ฯลฯ
ดูเพิ่ม

วิกฤตการณ์การเมืองไทย พ.ศ. 2548–2553
ทักษิณ ชินวัตร อดีตนายกรัฐมนตรีคนที่ 23 ของประเทศไทย
บรรยากาศภายนอกเมืองไทยรายสัปดาห์สัญจร
กลุ่มคนผ่านฟ้า เว็บไซต์ผู้สนับสนุนและให้กำลังใจนายกรัฐมนตรีและคณะกรรมการการเลือกตั้ง
เพอร์เซอเวียแรนซ์

| เพอร์เซอเวียแรนซ์ |
| --- | --- |
ภาพถ่ายของยานเพอร์เซอเวียแรนซ์ และอินเจนูอิตี​ ณ จุดสังเกตการณ์ แวน ซีล (7 เมษายน 2021)

ประเภทภารกิจ: ยานสำรวจอวกาศ
ผู้ดำเนินการ: NASA / JPL
เว็บไซต์: mars.jpl.nasa.gov/mars2020/
ระยะภารกิจ: 1 ปีดาวอังคาร (668 วันบนโลก)
 

ข้อมูลยานอวกาศ
ผู้ผลิต: Jet Propulsion Laboratory
มวลขณะส่งยาน: ยานสำรวจ: 1,050 kg (2,315 lb)
ขนาด: ยานสำรวจ: ยาว 3 เมตร กว้าง 2.7 เมตร สูง 2.2 เมตร 
กำลังไฟฟ้า: 110 watts
 

เริ่มต้นภารกิจ
วันที่ส่งขึ้น: 30​ กรกฎาคม  2020
จรวดนำส่ง: Atlas V 541
ฐานส่ง: แหลมคะแนเวอรัล LC-41
ผู้ดำเนินงาน: United Launch Alliance
 

สิ้นสุดภารกิจ
ลงจอด: 18 กุมภาพันธ์ 2021, 20:55 UTC
พิกัดลงจอด: 18°26′41″N 77°27′03″E﻿ / ﻿18.4447°N 77.4508°E﻿ / 18.4447; 77.4508, จุดลงจอดออกเตเวีย อี บัตเลอร์ หลุมอุกกาบาตเจซีโร
 

ยานสำรวจ ดาวอังคาร
วันที่ลงจอด: 18 กุมภาพันธ์ 2021
ตำแหน่งลงจอด: หลุมอุกกาบาตเจซีโร
 
 Mars 2020 JPL patch Mars Exploration Program← คิวริออซิตี (โรเวอร์) 
เพอร์เซอเวียแรนซ์ (อังกฤษ: Perseverance) ในชื่อเล่นว่า เพอร์ซี (Percy) เป็น เป็นยานสำรวจดาวอังคารในลักษณะของโรเวอร์ภายใต้ภารกิจมาร์ส 2020 ในโครงการ NASA's Mars Exploration Program (MEP) ของนาซา ซึ่งเป็นหนึ่งในโครงการที่นาซาพยายามที่จะค้นหาความลับของดาวเคราะห์ดวงนี้ ภารกิจนี้มีความสำคัญอย่างยิ่งในการศึกษาวิทยาศาสตร์ โดยเฉพาะการศึกษาถึงความเป็นไปได้ในการดำรงชีวิตบนดาวอังคาร​ โดยในการสำรวจดาวอังคาร​ครั้ง​นี้​นาซาจะส่งเฮลิคอปเตอร์สำรวจดาวอังคาร​ไปด้วย​ โดยนาซาจะติดตั้งเฮลิคอปเตอร์​ไว้ที่ส่วนท้องของมาร์ส 2020​ ซึ่งจะทำหน้าที่เป็นยานหลัก​ และทำหน้าที่ปล่อยเฮลิคอปเตอร์​ขึ้นบินสำรวจ
ภาพถ่ายจากยาน

ภาพถ่ายจากยานขณะลงจอดเมื่อเวลา 4.00 น.ของวันที่ 19 กุมภาพันธ์ 2564
ภาพถ่ายยานขณะหย่อนลงจอด ถ่ายโดยกล้องที่ติดอยู่บนเครนลอยฟ้า
ภาพถ่ายยานขณะกางร่มชูชีพเพื่อลดความเร็วขณะลงจอดถ่ายโดยยานมาร์สรีคอนเนสเซนซ์ออร์บิเตอร์ที่ระยะห่างจากยาน 700 กิโลเมตร
การออกแบบ

มาร์ส 2020 ได้รับการออกแบบให้คล้าย คิวริออซิตี มีความยาว 10 ฟุต (ไม่รวมความยาวแขนกล) กว้าง 9 ฟุต สูง 7 ฟุต แต่หนักถึง 2314 ปอนด์ หรือประมาณ 1050 กิโลกรัม (1.05 ตัน) โครงสร้างถูกออกแบบมาเพื่อป้องกันชิ้นส่วนภายใน ในส่วนที่เป็นสมองกลใช้ระบบประมวลผลแบบคอมพิวเตอร์ ในเรื่องของการควบคุมอุณหภูมิ ภายในประกอบด้วยเครื่องทำความร้อน (Internal Heater) เพื่อให้ยานสามารถทำงานได้ในอุณหภูมิที่หนาวจัด และฉนวนกันความร้อนเพื่อป้องกันความร้อนจากอวกาศที่จะทำให้อุปกรณ์ของยานเสียหาย ส่วนหัวของยานวางอยู่บนเสายาวเพื่อให้ยานสามารถมองเห็นในระดับมนุษย์ได้ กล้องที่ติดอยู่บนส่วนหัวของยานสามารถที่จะเก็บข้อมูลเกี่ยวกับสภาพแวดล้อมของดาวอังคารได้ นอกจากนั้นส่วนหัวยังประกอบไปด้วยอุปกรณ์ที่ทำให้ยานสามารถฟังและเปล่งเสียงได้ แขนและมือกออกแบบมาเพื่อศึกษาโครงสร้างของหินให้ละเอียดมากขึ้น ขาถูกออกแบบมาให้เหมาะกับการเคลื่อนที่บนดาวอังคาร
วิบูลย์ คูหิรัญ

| นาย วิบูลย์ คูหิรัญ |
| --- | --- |

ผู้ว่าการการไฟฟ้าส่วนภูมิภาค
ดำรงตำแหน่ง พ.ศ. 2542 – พ.ศ. 2545
สมาชิกวุฒิสภา
ดำรงตำแหน่ง 12 เมษายน พ.ศ. 2554 – 24 พฤษภาคม พ.ศ. 2557
สภาปฏิรูปแห่งชาติ
ดำรงตำแหน่ง 6 ตุลาคม พ.ศ. 2557 – 6 กันยายน พ.ศ. 2558
 
ข้อมูลส่วนบุคคล
เกิด: 19 พฤศจิกายน พ.ศ. 2484 (83 ปี) ประเทศไทย
ศาสนา: พุทธ
คู่สมรส: รวีพร คูหิรัญ

นายวิบูลย์ คูหิรัญ (Vibulya Kuhirun) สมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11  คณะกรรมการกลั่นกรองงานฯ มูลนิธิโครงการหลวง ประธานกรรมการมูลนิธิ โรงพยาบาลโพธาราม เป็นอดีตผู้ว่าการ การไฟฟ้าส่วนภูมิภาค และอดีตสมาชิก วุฒิสภา แบบสรรหา และอดีตสมาชิก สภาปฏิรูปแห่งชาติ
ประวัติ

เกิดเมื่อวันที่ 19 พฤศจิกายน พ.ศ. 2484 ที่ อำเภอโพธาราม จังหวัดราชบุรี เป็นบุตรคนโตของนายสมชาย  และนางสุภา คูหิรัญ มีพี่น้องอีก 3 คน คือ
น้องชายคนที่ 1 นายวิศิษฎ์ คูหิรัญ จบวิศวกรรมศาสตรบัณฑิต (วิศวกรรมไฟฟ้า) จากจุฬาลงกรณ์มหาวิทยาลัย (เสียชีวิตแล้ว)
น้องสาวคนที่ 2 รศ.มุกดา คูหิรัญ อดีตอาจารย์ประจำภาควิชาพฤกษศาสตร์ คณะวิทยาศาสตร์ จุฬาลงกรณ์มหาวิทยาลัย (เสียชีวิตแล้ว)
น้องสาวคนที่ 3 ดร.กาญจนา เอกะวิภาต อดีตผู้อำนวยการโครงการครูต้นแบบ สำนักงานคณะกรรมการการศึกษาแห่งชาติ ต่อมาได้โอนมาทำงานที่การไฟฟ้าส่วนภูมิภาค (กฟภ.) และเกษียณในตำแหน่งผู้เชี่ยวชาญระดับ 11
ในด้านครอบครัว นายวิบูลย์ คูหิรัญ สมรสกับ ดร.รวีพร คูหิรัญ อดีต คณะกรรมการตรวจเงินแผ่นดิน (คตง.) และอดีตรองผู้ว่าการ (นักบริหารระดับ 10) สำนักงานการตรวจเงินแผ่นดิน (สตง.) มีบุตรร่วมกัน 1 คน คือ รศ.ดร.วรฐ คูหิรัญ จบการศึกษาวิศวกรรมศาสตรบัณฑิต (วิศวกรรมไฟฟ้า) จากจุฬาลงกรณ์มหาวิทยาลัย ปี 2537, M.S. (Electrical Engineering) Pennsylvania State University, USA ปี 2541, Ph.D. (Electrical Engineering) Pennsylvania State University USA ปี 2546 และ M.M. (Management) College of Management Mahidol University ปี 2551 ปัจจุบันเป็นอาจารย์สอนอยู่ที่ภาควิชาวิศวกรรมไฟฟ้า คณะวิศวกรรมศาสตร์  มหาวิทยาลัยเกษตรศาสตร์
การศึกษา/ฝึกอบรม

เริ่มเรียนชั้นมูล (อนุบาล) - ประถมศึกษาปีที่ 4 โรงเรียนราษฎร์บำรุงวิทย์
ชั้นมัธยมศึกษาตอนต้น (ม.1-ม.3) จาก โรงเรียนโพธาวัฒนาเสนี
ชั้นมัธยมศึกษาตอนปลาย (ม.4-ม.6) จาก โรงเรียนสวนกุหลาบวิทยาลัย (รุ่น 71) ห้องเดียวกับ พลเอกสุรยุทธ์ จุลานนท์ โดยสามารถสอบได้ที่ 1 ของห้อง ม.6 ก.
เข้าเรียนต่อที่ โรงเรียนเตรียมอุดมศึกษา (ม.7-ม.8) โดยเป็นหัวหน้าห้องคิงส์เยอรมัน สายวิทย์ (ห้อง 22)
สอบเข้าเรียน Group A จนจบระดับปริญญาตรี วิศวกรรมศาสตรบัณฑิต (วิศวกรรมไฟฟ้า) จาก จุฬาลงกรณ์มหาวิทยาลัย [พ.ศ. 2507 (ปีการศึกษา พ.ศ. 2506)]
สำเร็จการศึกษาในระดับปริญญาโท Master of Science in Electrical Engineering (MS.E.E.) จาก Illinois Institute of Technology, Chicago, USA (พ.ศ. 2509)
ในด้านการฝึกอบรม เคยผ่านการฝึกอบรมและหลักสูตรพิเศษจากทั้งในและต่างประเทศ ดังนี้
อบรมวิศวกรรมไฟฟ้ากับ Westinghouse สหรัฐอเมริกา พ.ศ. 2513
อบรมไฟฟ้าชนบท ที่สหรัฐอเมริกา พ.ศ. 2516
อบรมการปฏิบัติการจิตวิทยาความมั่นคง ฝ่ายอำนวยการ รุ่นที่ 34 พ.ศ. 2524
อบรมการบริหารโครงการด้านสาธารณูปโภค ที่ Economic Development Institute (EDI) ของ ธนาคารโลก สหรัฐอเมริกา พ.ศ. 2524
อบรมการวางแผนพัฒนาชนบทที่เยอรมัน พ.ศ. 2530 และที่อิสราเอล พ.ศ. 2531
วิทยาลัยการทัพบก หลักสูตรหลัก วทบ. ชุดที่ 34 พ.ศ. 2532
ปริญญาบัตร วิทยาลัยป้องกันราชอาณาจักร รุ่นที่ 37 (พ.ศ. 2537)
อบรมการบริหารกิจการไฟฟ้าระดับสูงที่ Georgia Power Company สหรัฐอเมริกา พ.ศ. 2537
หลักสูตรผู้บริหารระดับ 9 รุ่นที่ 6 ของกระทรวงมหาดไทย พ.ศ. 2541
ประกาศนียบัตรชั้นสูง หลักสูตรการเมืองการปกครองในระบอบประชาธิปไตย สำหรับผู้บริหารระดับสูง (ป.ป.ร.) รุ่นที่ 5 สถาบันพระปกเกล้า พ.ศ. 2544
การทำงาน

หลังจากจบการศึกษาได้เป็นอาจารย์ที่ คณะวิศวกรรมศาสตร์ จุฬาลงกรณ์มหาวิทยาลัย ระหว่าง พ.ศ. 2509-2510 จากนั้น พ.ศ. 2510-2511 เข้าทำงานที่ การไฟฟ้ายันฮี (ปัจจุบันคือ การไฟฟ้าฝ่ายผลิตแห่งประเทศไทย) ตำแหน่งนายช่าง และได้เข้าทำงานที่ การไฟฟ้าส่วนภูมิภาค ระหว่างปี พ.ศ. 2511-2545
รางวัลเกียรติยศที่ได้รับและเหรียญพิเศษที่ได้รับพระราชทาน

ได้รับพระราชทาน เหรียญรัตนาภรณ์ รัชกาลที่ 9 ชั้น 4 (ภ.ป.ร. 4) (เหรียญส่วนพระองค์) จาก พระบาทสมเด็จพระปรมินทรมหาภูมิพลอดุลยเดช เมื่อปี พ.ศ. 2526 ในโอกาสที่ได้สนองพระเดชพระคุณในงานขยายไฟฟ้าสู่ชนบทในพื้นที่ 3 จังหวัดภาคใต้ ตามโครงการเร่งรัดพัฒนาไฟฟ้าชนบทระยะที่ 1 และโครงการไฟฟ้าหมู่บ้าน 3 จังหวัดภาคใต้
รางวัลเกียรติยศที่สังคมยกย่องจากการอุทิศตัวเพื่อส่วนรวมคือได้รับรางวัลกิตติคุณสัมพันธ์ “สังข์เงิน” สาขาพัฒนาชนบท เมื่อปี พ.ศ. 2532 จากการช่วยเหลือสังคมของชมรมพัฒนาชนบทของการไฟฟ้าส่วนภูมิภาค พร้อมกับ นายธนินทร์ เจียวรานนท์ และ เขาทราย แกแล็คซี่
ได้รับพระราชทาน เหรียญพิทักษ์เสรีชน ชั้นที่ 2 ประเภทที่ 2 ปี พ.ศ. 2537
รางวัลเกียรติยศ “นักบริหารดีเด่น” สาขา นักบริหาร-พัฒนาบริการสาธารณูปโภค ประจำปี  พ.ศ. 2542
ประกาศเกียรติคุณ “วิศวจุฬาดีเด่นประจำ ปี 2542”
รางวัล “จิตวิทยาความมั่นคงดีเด่น” ด้านการเมืองการปกครอง สาขาการพัฒนาสังคมดีเด่น ของมูลนิธิ พ.อ.ดร.ชินวุธ สุนทรสีมะ เมื่อวันที่ 5 กุมภาพันธ์ พ.ศ. 2543
รางวัลศิษย์เก่าดีเด่นแห่งโรงเรียนสวนกุหลาบวิทยาลัย ประจำปี 2545
เกียรติบัตร "คนดีศรีสวนฯ" ประจำปี 2564 จากสมาคมศิษย์เก่าสวนกุหลาบวิทยาลัย ในพระบรมราชูปถัมภ์
สมาชิกวุฒิสภา (ส.ว.) แบบสรรหา

ในเมษายน พ.ศ. 2554 นายวิบูลย์ คูหิรัญ ได้รับเลือกเป็นสมาชิก วุฒิสภา (ส.ว.) แบบสรรหาตาม รัฐธรรมนูญแห่งราชอาณาจักรไทย พุทธศักราช 2550 โดยระหว่างดำรงตำแหน่ง ยังได้รับเลือกให้เป็นประธานคณะกรรมาธิการการพลังงาน (พ.ศ. 2557) และประธานคณะกรรมการประสานงานเพื่อสนับสนุนโครงการกองทุนการศึกษา วุฒิสภา (ระหว่าง พ.ศ. 2556-2557)
สมาชิกสภาปฏิรูปแห่งชาติ (สปช.)

หลังการประกาศใช้ รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 นายวิบูลย์ คูหิรัญ ได้รับเลือกเป็นสมาชิก สภาปฏิรูปแห่งชาติ (สปช.) ด้านพลังงาน โดยระหว่างดำรงตำแหน่ง ยังได้รับเลือกให้เป็นประธานที่ปรึกษาคณะกรรมาธิการปฏิรูปพลังงาน (พ.ศ. 2557-2558) และที่ปรึกษาคณะกรรมการประสานงานเพื่อสนับสนุนโครงการกองทุนการศึกษา สภานิติบัญญัติแห่งชาติ (สนช.) (พ.ศ. 2557-ต่อเนื่องถึงปัจจุบัน)
การดำรงตำแหน่งอื่น ๆ

นอกจากนี้ วิบูลย์ คูหิรัญ ยังดำรงตำแหน่งอื่น ๆ ทั้งในองค์กรภาครัฐ สถาบันการศึกษา และมูลนิธิต่างๆ เช่น ที่ปรึกษา มูลนิธิโครงการหลวง [พ.ศ. 2550-ปัจจุบัน (ข้อมูล ณ วันที่ 21 กันยายน 2561)], ประธานกรรมการมูลนิธิ โรงพยาบาลโพธาราม (หลายวาระตั้งแต่ปี พ.ศ. 2552-ปัจจุบัน), นายกสมาคมศิษย์เก่าผู้ปกครองและครู โรงเรียนโพธาวัฒนาเสนี (หลายวาระ พ.ศ. 2542-2550, 2557-ปัจจุบัน) ซึ่งได้ผลักดันการสร้างหอสมุด Electronics “อาคารเฉลิมพระเกียรติ 84 พรรษา บรมราชินีนาถ” ให้นักเรียนโรงเรียนโพธาวัฒนาเสนีและชุมชนใช้ สำเร็จใน พ.ศ. 2560 ด้วยพระมหากรุณาธิคุณ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเสด็จเปิดเมื่อ 10 พฤษภาคม 2561, และประธานกองทุนผู้ว่าการวิบูลย์ คูหิรัญ (พ.ศ. 2545-ปัจจุบัน)
นอกจากนี้ยังเคยดำรงตำแหน่ง ประธานชมรมพัฒนาชนบท การไฟฟ้าส่วนภูมิภาค (พ.ศ. 2522-2545), ประธานชมรมรัฐวิสาหกิจเพื่อชุมชน ซึ่งมี 40 รัฐวิสาหกิจเป็นสมาชิกในช่วงเกิดวิกฤตของประเทศ (พ.ศ. 2543-2544), กรรมการ สภามหาวิทยาลัย ผู้ทรงคุณวุฒิแห่ง จุฬาลงกรณ์มหาวิทยาลัย (พ.ศ. 2544-2546), นายกสมาคมนิสิตเก่าจุฬาลงกรณ์มหาวิทยาลัยในพระบรมราชูปถัมภ์ พ.ศ. 2544-2545 และอนุกรรมการใน คณะกรรมการป้องกันและปราบปรามการทุจริตแห่งชาติ (ปปช.) (พ.ศ. 2551-2554)
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2537 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2526 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
พ.ศ. 2543 –  เหรียญกาชาดสมนาคุณ ชั้นที่ 1 (เหรียญทอง)
แหล่งข้อมูลอื่น

ข้อมูลประวัติของสมาชิกวุฒิสภา เก็บถาวร 2016-03-05 ที่ เวย์แบ็กแมชชีน
ฐานข้อมูล เก็บถาวร 2012-03-07 ที่ เวย์แบ็กแมชชีน
อำเภอซแรอ็อมบิล

| อำเภอซแรอ็อมบิล ស្រែអំបិល |
| --- | --- |
อำเภอ
ស្រុកស្រែអំបិល
ประเทศ:  กัมพูชา
จังหวัด: เกาะกง
เขตการปกครองรอง: 6 ตำบล
ประชากร (2541)
 • ทั้งหมด: 38,435 คน
เขตเวลา: UTC+07:00 (ICT)
รหัสภูมิศาสตร์: 0906
ซแรอ็อมบิล (เขมร: ស្រែអំបិល  [srae ʔɑmɓəl]; ไทย: นาเกลือ) เป็นอำเภอ (สฺรุก) หนึ่งของจังหวัดเกาะกง ทางตะวันตกเฉียงใต้ของประเทศกัมพูชา
คำว่า ซแรอ็อมบิล แปลมาจากคำว่า นาเกลือ ซึ่งเป็นชื่อเดิมของอำเภอนี้ในภาษาไทย
| อำเภอซแรอ็อมบิล> ตำบล (คุ้ม) | อำเภอซแรอ็อมบิล> หมู่บ้าน (ภูมิ) | อำเภอซแรอ็อมบิล>  |
| --- | --- | --- |
| Boeng Preav | Ou Chrov, Boeng Preav, Chrouy, Phlaong, Sala Mneang, Stueng Chhay, Tuek Paong |  |
| Chi Kha Kraom | An Chh'aeut, Chambak, Khsach Kraham, Nea Pisei, Ta Baen, Preak Cheak |  |
| Chi Kha Leu | Chhuk, Chi Kha, Ta Ni, Trapeang Kandaol |  |
| Chrouy Svay | Chrouy Svay Khang Leu, Nesat, Kampong Sdam, Saray, Phnum Sralau, Chheu Neang, Chrouy Svay Khang Kaeut, Kaev Phos |  |
| Dang Peaeng | Ban Tiet, Dang Peaeng, Prang, Preah Angk Kaev, Thorng |  |
| ซแรอ็อมบิล (Srae Ambel) | Chamkar Kraom, Khlong, Srae Ambel, Trapeang, Treak, Veal Cheung, Veal Tboung |  |
ดีด้า วิดีโอ โปรดักชั่น

| --- | --- |

ประเภท: บริษัทจำกัด
อุตสาหกรรม: สตูดิโอ ละครโทรทัศน์
ก่อตั้ง: 3 ธันวาคม พ.ศ.2539 (28 ปี) 
สำนักงานใหญ่: สำนักงาน 144 ซอยติวานนท์ 40 ถนนติวานนท์ ตำบลท่าทราย อำเภอเมืองนนทบุรี จังหวัดนนทบุรี 11000
บุคลากรหลัก: ไพรัช สังวริบุตร - ประธานกรรมการบริหาร   สยม สังวริบุตร - กรรมการผู้จัดการ
ผลิตภัณฑ์: ละครโทรทัศน์
เว็บไซต์: http://www.dida.tv/home.aspx
บริษัท ดีด้า วิดีโอ โปรดักชั่น จำกัด (อังกฤษ: Dida Video Production Company Limited ชื่อย่อ: DIDA VDO) เป็นบริษัทค่ายละครไทย ที่ก่อตั้งขึ้นโดย "สยม สังวริบุตร" และเป็นบริษัทที่ผลิตละครโทรทัศน์ให้กับสถานีโทรทัศน์สีกองทัพบกช่อง 7 ตั้งแต่พ.ศ. 2538 แต่เดิมเป็นบริษัทในเครือของดาราวิดีโอ ต่อมาจึงแยกตัวผลิตละคร โดยมี ไพรัช สังวริบุตร เป็นประธานบริษัท และ สยม สังวริบุตร  ปัจจุบันบริหารงานโดย สยม สังวริบุตร บุตรชายซึ่งเป็นกรรมการผู้จัดการบริษัท ละครที่ผลิตออกอากาศเรื่องแรกคือ พันหนึ่งราตรี (ออกอากาศในตอนเย็น) ละครของดีด้าส่วนใหญ่ล้วนทำเรตติ้งดีและได้รับการตอบรับเป็นอย่างดี เช่น นายฮ้อยทมิฬ, อตีตา, สาวน้อยในตะเกียงแก้ว, เปรตวัดสุทัศน์, ปู่โสมเฝ้าทรัพย์, คมแฝก, รุกฆาต, ธิดาวานร, บ่วงหงส์, เพลงรักข้ามภพ, สะใภ้ใจเด็ด, คือหัตถาครองพิภพ, สะใภ้หัวแดง และแจ้งเกิดนักแสดงหน้าใหม่ไว้มากมาย นอกจากนี้ยังดูแลการผลิตละครจักรๆ วงศ์ๆ ร่วมกับบริษัท สามเศียร ออกอากาศช่วงเช้าวันเสาร์และวันอาทิตย์อีกด้วย
ประวัติ

ดีด้า วิดีโอ โปรดักชั่น ก่อตั้งเมื่อวันที่ 3 ธันวาคม พ.ศ.2539 ซึ่งแต่เดิมเป็นบริษัทในเครือของดาราวิดีโอ ต่อมาจึงแยกตัวผลิตละคร โดยมี ไพรัช สังวริบุตร เป็นประธานบริษัท และ สยม สังวริบุตร บุตรชายเป็นกรรมการผู้จัดการบริษัท
ดีด้าเริ่มผลิตละครทางช่อง 7 สี ตั้งแต่ปี พ.ศ. 2539 โดยเรื่องแรกคือ พันหนึ่งราตรี เป็นละครออกอากาศช่วงเย็น ต่อมาจึงผลิตละครหลังข่าวภาคค่ำอีกหลายเรื่อง ซึ่งส่วนใหญ่ล้วนทำเรตติ้งดีและได้รับการตอบรับเป็นอย่างดี เช่น เจ้าสัวน้อย, นายฮ้อยทมิฬ, อตีตา, สาวน้อยในตะเกียงแก้ว, เปรตวัดสุทัศน์, ฟ้าใหม่, อกธรณี, หลงเงาจันทร์, ขิงก็รา ข่าก็แรง, ปู่โสมเฝ้าทรัพย์, คมแฝก, รุกฆาต, ธิดาวานร, บ่วงหงส์, เพลงรักข้ามภพ, นางแบบโคกกระโดน, แสบสลับขั้ว, โดมทอง, แม่ค้า, คือหัตถาครองพิภพ, สะใภ้หัวแดง ฯลฯ แถมยังแจ้งเกิดนักแสดงหน้าใหม่ไว้มากมาย
นอกจากนี้ยังดูแลการผลิตละครจักรๆ วงศ์ๆ ร่วมกับบริษัท สามเศียร ออกอากาศช่วงเช้าวันเสาร์และวันอาทิตย์อีกด้วย
สำนักงานบริษัทตั้งอยู่ในซอยติวานนท์ 40 ถนนติวานนท์ ตำบลท่าทราย อำเภอเมืองนนทบุรี จังหวัดนนทบุรี และโรงถ่ายอยู่ที่อำเภอลาดหลุมแก้ว จังหวัดปทุมธานี
ผู้กำกับละครในสังกัด

ไพรัช สังวริบุตร
สยม สังวริบุตร
จรูญ ธรรมศิลป์
นนทนันท์ สังข์สวัสดิ์
วิชัย นิ่มสกุล
ประทุม มิตรภักดี
รติพงษ์ ภู่มาลี
วีระ พิมพา
วัชรา สังข์สุวรรณ
แดง บูรพา
นักเขียนบทโทรทัศน์(ที่จ้างเขียนเป็นประจำ)

รัมภา ภิรมย์ภักดี (ใช้นามปากกาว่า ภาวิต)
กาญจนา วงศ์พัวพันธ์ (ใช้นามปากกาว่า วรพันธ์ รวี)
นันทนา วีระชน
ละครที่ออกอากาศปี 2539 > ปี 2539

| ชื่อเรื่อง | นักแสดง | ออกอากาศ |
| --- | --- | --- |
| พันหนึ่งราตรี | ลิขิต เอกมงคล กัญญารัตน์ จิรรัชชกิจ มาฬิศร์ เชยโสภณ รัฐธรรมนูญ ศรีฤกษ์ พรพรรณ เชาวฤทธิ์ น้ำทิพย์ เสียมทอง สุภาภรณ์ คำนวณศิลป์ อำภา ภูษิต จันทนา ศิริผล |  |
ละครที่ออกอากาศปี 2540 - 2549 > ปี 2540

| ชื่อเรื่อง | นักแสดง | ออกอากาศ |
| --- | --- | --- |
| มณีเนื้อแท้ | ชไมพร จตุรภุช  คงกระพัน แสงสุริยะ พัชราภา ไชยเชื้อ สุวัจนี ไชยมุสิก หาญส์ หิมะทองคำ ภานุเดช วัฒนสุชาติ |  |
ละครที่ออกอากาศปี 2540 - 2549 > ปี 2541

| ชื่อเรื่อง | นักแสดง | ออกอากาศ |
| --- | --- | --- |
| นางสาวทองสร้อย | นุติ เขมะโยธิน กมลชนก โกมลฐิติ มยุริญ ผ่องผุดพันธ์ สุภาภรณ์ คำนวณศิลป์ |  |
ละครที่ออกอากาศปี 2540 - 2549 > ปี 2542

| ชื่อเรื่อง | นักแสดง | ออกอากาศ |
| --- | --- | --- |
| รักเต็มร้อย | เขตต์ ฐานทัพ วรนุช วงษ์สวรรค์ ปริษา ทนาวิวัฒน์ ปวีณา ชารีฟสกุล สุรัตนา คล่องตระกูล สุภาภรณ์ คำนวณศิลป์ อรรถชัย อนันตเมฆ ชมพูนุช ปิยธรรมชัย |  |
| ดาวกลางดง | สิทธิพร นิยม วรรณพร ฉิมบรรจง ทัตพงศ์ พงศทัต เอก โอรี วิมลเรขา ศิริชัยราวรรณ |  |
| สาวน้อยร้อยมายา | สาริน บางยี่ขัน วรนุช วงษ์สวรรค์ |  |
| นางเอกหลังบ้าน | สาริน  บางยี่ขัน เพชรลดา เทียมเพ็ชร ทูน หิรัญทรัพย์ ดวงตา ตุงคะมณี สุภาภรณ์ คำนวณศิลป์ ปวีณา ชารีฟสกุล น้อย โพธิ์งาม |  |
| พิศวาสอลเวง | เขตต์ ฐานทัพ วรนุช วงษ์สวรรค์ |  |
| พลับพลึงสีชมพู | รติพงษ์ ภู่มาลี พัชราภา ไชยเชื้อ |  |
| แม่ย่านาง | วรรธนะ กัมทรทิพย์ วรรณพร ฉิมบรรจง | ทุกวัน  |
ละครที่ออกอากาศปี 2540 - 2549 > ปี 2543

| ชื่อเรื่อง | นักแสดง | ออกอากาศ |
| --- | --- | --- |
| ดุจฟ้าไร้ดาว | รติพงษ์ ภู่มาลี เกวลิน คอตแลนด์ สุภาภรณ์ คำนวณศิลป์ ปวีณา ชารีฟสกุล พิมประภา ตั้งประภาพร |  |
| แค่เอื้อม | สวิช เพชรวิเศษศิริ วรนุช ภิรมย์ภักดี ณัฐวัฒน์ คุณวัฒน์ มยุริญ ผ่องผุดพันธ์ เอกชัย บูรณผานิต กมลชนก เวโรจน์ | พุธ-พฤหัสบดี  8 มิถุนายน 2543 - 27 กรกฎาคม 2543 |
| กามเทพลวง | เขตต์ ฐานทัพ คีตภัทร อันติมานนท์ บุณฑริก ทัสนารมย์ จุฑามาศ จันทศร แมงปอ ชลธิชา |  |
| เจ้าสัวน้อย | เอกรัตน์ สารสุข อินทิรา เจริญปุระ ชมพูนุช ปิยธรรมชัย คีตภัทร อันติมานนท์ ปัญญา นิรันดร์กุล สุภาภรณ์ คำนวณศิลป์ | จันทร์-อังคาร  18 กันยายน 2543 - 21 พฤศจิกายน 2543 |
| ร้ายเดียงสา | สวิช เพชรวิเศษศิริ อารยา เอ ฮาร์เก็ต | ทุกวัน 9 ตุลาคม 2543 - 14 พฤศจิกายน 2543 |
| แม่มดเจ้าเสน่ห์ | อัมรินทร์ สิมะโรจน์ อารยา เอ ฮาร์เก็ต | ทุกวัน  10 พฤศจิกายน 2543 - 23 ธันวาคม 2543 |
| ต้นรัก | เขตต์ ฐานทัพ วรนุช วงษ์สวรรค์ | ทุกวัน  25 ธันวาคม 2543 - 1 กุมภาพันธ์  2544 |
ละครที่ออกอากาศปี 2540 - 2549 > ปี 2544

| ชื่อเรื่อง | นักแสดง | ออกอากาศ |
| --- | --- | --- |
| คมพยาบาท | วีรภาพ สุภาพไพบูลย์ พัชราภา ไชยเชื้อ จีระนันท์ มะโนแจ่ม สุภาภรณ์ คำนวณศิลป์ พัฒนะ พันธุ์เทวะ | ศุกร์-เสาร์-อาทิตย์  14 มกราคม 2544 - 24 กุมภาพันธ์ 2544 |
| นางแมวป่า | รัฐธรรมนูญ ศรีฤกษ์ มัณฑนา หิมะทองคำ |  |
| หัวใจในสุญญากาศ | วีรภาพ สุภาพไพบูลย์ อารยา เอ ฮาร์เก็ต | ทุกวัน  29 เมษายน 2544 - 28 พฤษภาคม 2544 |
| โนห์รา | เขตต์ ฐานทัพ วรนุช วงษ์สวรรค์ ปกรณ์ พรพิสุทธิ์ รชนีกร พันธุ์มณี สุวัจนี ไชยมุสิก  สุภาภรณ์ คำนวณศิลป์ กชกร นิมากรณ์ ไพโรจน์ สังวริบุตร กมลชนก เวโรจน์ อัจฉรา เหลืองสวัสดิ์ | ศุกร์-เสาร์-อาทิตย์  20 เมษายน 2544 - 27 พฤษภาคม 2544 |
ละครที่ออกอากาศปี 2540 - 2549 > ปี 2545

| ชื่อเรื่อง | นักแสดงนำ | ออกอากาศ |
| --- | --- | --- |
| ขุมทรัพย์แม่น้ำแคว | ลิขิต เอกมงคล สรพงษ์ ชาตรี นวพล ภูวดล  บัณฑิตา ฐานวิเศษ ชินมิษ บุนนาค | 13 สิงหาคม 2544 – 2 ตุลาคม 2544 |
| ใครกำหนด | เขตต์ ฐานทัพ  วรนุช วงษ์สวรรค์ อดุลย์ ดุลยรัตน์ ชินมิษ บุนนาค จารุณี สุขสวัสดิ์ สุภาภรณ์ คำนวณศิลป์ ปวีณา ชารีฟสกุล ภัสสร บุญยเกียรติ | 24 กุมภาพันธ์ 2545 – 31 มีนาคม 2545 |
| สาวน้อยในตะเกียงแก้ว | ณัฐวุฒิ สกิดใจ แคทรียา อิงลิช | 4 ตุลาคม 2545 – 3 พฤศจิกายน 2545 |
| พลอยล้อมเพชร | สวิช เพชรวิเศษศิริ กุลณัฐ ปรียะวัฒน์ | 8 พฤศจิกายน 2545 – 8 ธันวาคม 2545 |
| พรหมพาล | เขตต์ ฐานทัพ พรรัมภา สุขได้พึ่ง มัณฑนา หิมะทองคำ |  |
| ตามรักตามล่า | พัสสน ศรินทุ อารยา เอ ฮาร์เก็ต | ทุกวัน  4 กันยายน 2545 - 3 ตุลาคม 2545 |
ละครที่ออกอากาศปี 2540 - 2549 > ปี 2546

| ชื่อเรื่อง | นักแสดงนำ | ออกอากาศ |
| --- | --- | --- |
| นารีลุยไฟ | สวิช เพชรวิเศษศิริ  ทราย เจริญปุระ ดวงดาว จารุจินดา รติพงษ์ ภู่มาลี สุคนธวา เกิดนิมิตร อธิวัฒน์ สนิทวงศ์ ณ อยุธยา |  |
| นะหน้าทอง | สวิช เพชรวิเศษศิริ พรรัมภา สุขได้พึ่ง ชมพูนุช ปิยธรรมชัย | จันทร์-อังคาร  27 พฤษภาคม 2546 - |
| เปรตวัดสุทัศน์ | เอกรัตน์ สารสุข วรนุช วงษ์สวรรค์ พรรัมภา สุขได้พึ่ง คีตภัทร อันติมานนท์ | พุธ-พฤหัสบดี  3 กรกฎาคม 2546 - 21 สิงหาคม 2546 |
| มหาเฮง | ศรัณยู วงศ์กระจ่าง ทราย เจริญปุระ นวพล ภูวดล อรวรรษา ฐานวิเศษ สุคนธวา เกิดนิมิตร สุภาภรณ์ คำนวณศิลป์ พรรัมภา สุขได้พึ่ง | ศุกร์-เสาร์-อาทิตย์  22 สิงหาคม 2546 - 13 กันยายน 2546 |
| ชะชะช่า ท้ารัก | นวพล ภูวดล อรวรรษา ฐานวิเศษ อธิวัฒน์ สนิทวงศ์ ณ อยุธยา ภัทรา ทิวานนท์ สุภาภรณ์ คำนวณศิลป์ อำภา ภูษิต | ทุกวัน  20 พฤศจิกายน - ธันวาคม 2546 |